เปิดสมรภูมิดอกเบี้ยเงินฝากธนาคารแข่งกันจ่ายกันสูงลิ่ว
สมรภูมิเงินฝากตั๋วบีอีหุ้นกู้ ดอกเบี้ยสูงบานสะพรั่ง
10 ส.ค. 2554

สมรภูมิเงินฝากตั๋วบีอีหุ้นกู้ ดอกเบี้ยสูงบานสะพรั่ง
นายสุธีร์ โล้วโสภณกุล ผู้ช่วยกรรมการผู้จัดการใหญ่ สายบริหารเงิน ธนาคารซีไอเอ็มบี ไทย กล่าวว่า ตั้งแต่วันที่ 413 ก.ค.นี้ ธนาคารจะเสนอขายหุ้นกู้ด้อยสิทธิวงเงิน 3,000 ล้านบาท อายุ 10 ปี จ่ายดอกเบี้ย 5.35% ตลอดอายุหุ้นกู้ โดยเปิดจองซื้อขั้นต่ำ 1 แสนบาท 
ธนาคารทิสโก้ ได้ออกผลิตภัณฑ์ตั๋วแลกเงินพิเศษ (บีอี) อายุ 4 เดือน ดอกเบี้ยสูงถึง 3.4% ในวงเงิน 5 แสนบาท จนถึง 10 ล้านบาท ซื้อได้ที่สาขาสยามพารากอน และเซ็นทรัลเวิลด์ ตั้งแต่วันนี้31 ก.ค.นี้เท่านั้น 
นายก๊ก ดอนสำราญ ประธานกรรมการ ชุมนุมสหกรณ์ออมทรัพย์แห่งประเทศไทย เปิดเผยว่า ได้เปิดจำหน่ายตั๋วสัญญาใช้เงินและเงินฝากประจำ 5,000 ล้านบาท ซื้อขั้นต่ำ 1 ล้านบาท ระยะเวลาฝาก 13 เดือน จ่ายดอกเบี้ย 3.75% ระยะเวลาฝาก 18 เดือน จ่ายดอกเบี้ย 4.25% ระยะเวลาฝาก 24 เดือน จ่ายดอกเบี้ย 4.5% กำหนดจ่ายดอกเบี้ยทุกเดือน
ขณะเดียวกันได้ขึ้นดอกเบี้ยตั๋วสัญญาใช้เงินระยะเวลา 7 วัน และ 14 วัน เพิ่มขึ้นเป็น 23% จากเดิมอยู่ที่ 11.5% มีผลตั้งแต่วันที่ 28 มิ.ย.นี้ 
ธนาคารกรุงไทย แจ้งว่า ระหว่างวันที่ 29 มิ.ย.6 ก.ค.นี้ ธนาคารจะออกผลิตภัณฑ์เงินฝากที่ให้อัตราดอกเบี้ยพิเศษ พร้อม iPad 2 รุ่น 16 มูลค่า 1.99 หมื่นบาท ประกอบด้วย เงินฝาก 13 เดือน ฝาก 5 ล้านบาท ดอกเบี้ย 2.4% แต่เมื่อรวมราคา iPad จะได้รับผลตอบแทน 2.76% จ่ายดอกเบี้ยทุก 6 เดือน
เงินฝาก 29 เดือน ฝากตั้งแต่ 2 ล้านบาทขึ้นไป ได้สิทธิรับ iPad 2 จ่ายดอกเบี้ย 3% เมื่อรวมค่าเครื่อง iPad 2 ผลตอบแทนอยู่ที่ 3.4% และ เงินฝาก 55 เดือน หากฝากตั้งแต่ 5.5 แสนบาทขึ้นไป ได้รับ iPad จ่ายดอกเบี้ย 3.2% เมื่อรวม iPad ผลตอบแทนอยู่ที่ 3.97%